劉宋宗室內訌
参考出处

↑  《宋書·武帝紀下》：「五月，上疾甚，召太子誡之曰：『檀道濟雖有幹略，而無遠志，非如兄韶有難御之氣也。徐羨之、傅亮當無異圖。謝晦數從征伐，頗識機變，若有同異，必此人也。小卻，可以會稽、江州處之。』」
↑  《南史·刘延孙传》：“ 武帝 遗詔： 京口 要地，去都密邇，自非宗室近戚，不得居之。”
↑  《宋書·劉義宣傳》：「初，高祖以荊州上流形勝，地廣兵強，遣詔諸子次第居之。」
↑  趙翼《二十二史劄記·卷十一》〈宋齊多昏主〉
↑  傅樂成《中國通史·第十二章》〈世族與寒門的對立〉
↑  《宋書·刘义康传》：「六年，司徒王弘表義康宜還入輔，徵侍中、都督揚南徐兗三州諸軍事、司徒、錄尚書事，領平北將軍、南徐州刺史，持節如故。二府並置佐領兵，與王弘共輔朝政。弘既多疾，且每事推謙，自是內外眾務，一斷之義康……既專總朝權，事決自己，生殺大事，以錄命斷之。凡所陳奏，入無不可，方伯以下，並委義康授用，由是朝野幅湊，勢傾天下……太祖有虛勞疾，寢頓積年，每意有所想，便覺心中痛裂，屬纊者相係。義康入侍醫藥，盡心衞奉，湯藥飲食，非口所嘗不進；或連夕不寐，彌日不解衣，內眾事，皆專決施行。」
↑  《宋書·劉義康傳》：「義康素無術學，闇於大體，自謂兄弟至親,不復存君臣形迹，率心逕行，曾無猜防……從事中郎琅邪王履、主簿沛郡劉敬文、祭酒魯郡孔胤秀,並以傾側自入，見太祖疾篤，皆謂宜立長君。上疾嘗危殆，使義康具顧命詔。義康還省，流涕以告湛及殷景仁，湛曰：『天下艱難，詎是幼主所御。』義康、景仁並不答。而胤秀等輒就尚書儀曹索晉咸康末立康帝舊事，義康不知也。及太祖疾豫，微聞之。」
↑  《宋書·劉義康傳》：「十七年十月，乃收劉湛付廷尉，伏誅。又誅斌及大將軍錄事參軍劉敬文、賊曹參軍孔邵秀、中兵參軍邢懷明、主簿孔胤秀、丹陽尹孔文秀、司空從事中郎司馬亮、烏程令盛曇泰等。徙尚書庫部郎何默子、餘姚令韓景之、永興令顏遙之、湛弟黃門侍郎素、斌弟給事中溫於廣州，王履廢於家……義康改授都督江州諸軍事、江州刺史，持節、侍中、將軍如故，出鎮豫章……征虜司馬蕭斌，昔為義康所暱，劉斌等害其寵，讒斥之。乃以斌為諮議參軍，領豫章太守，事無大小，皆以委之。」
↑  《宋書·劉義季傳》：「義季素嗜酒，自彭城王義康廢後，遂為長夜之飲，略少醒日。……明年，索虜侵逼，北境擾動，義季懲義康禍難，不欲以功勳自業，無他經略，唯飲酒而已。」
↑  《宋書·劉義恭傳》：「世祖入討，劭疑義恭有異志，使入住尚書下省，分諸子並住神虎門外侍中下省……世祖前鋒至新亭，劭挾義恭出戰，恒錄在左右，故不能自拔。戰敗，使義恭於東堂簡將。義恭先使人具船於東冶渚，因單馬南奔。始濟淮，追騎已至北岸，僅然得免。劭大怒，遣始興王濬就西省殺義恭十二子。」
↑  《宋書·劉義宣傳》
↑  《宋書·劉鑠傳》
↑  《宋書·劉渾傳》
↑  《宋書·劉休茂傳》
↑  《宋書·劉義恭傳》：「及永光中，雖任宰輔，而承事近臣戴法興等，常若不及。前廢帝狂悖無道，義恭、元景等謀欲廢立。永光元年八月，廢帝率羽林兵於第害之，并其四子，時年五十三。斷析義恭肢體，分裂腸胃，挑取眼晴，以蜜漬之，以為鬼目粽。」
↑  《宋書·劉子鸞傳》：「母殷淑儀，寵傾後宮，子鸞愛冠諸子，凡為上所盼遇者，莫不入子鸞之府、國。……帝素疾子鸞有寵，既誅群公，乃遣使賜死，時年十歲。子鸞臨死，謂左右曰：『願身不復生王家。』同生弟妹並死。」
↑  《宋書·前廢帝紀》：「景和元年九月辛丑，撫軍將軍、南徐州刺史新安王子鸞免為庶人，賜死。」
↑  《宋書·劉昶傳》：「昶輕訬褊急，不能祗事世祖，大明中常被嫌責，民間暄然，常云昶當有異志。永光、景和中，此聲轉甚。廢帝既誅群公，彌縱狂悖，常與左右曰：『我即大位來，遂未嘗戒嚴，使人邑邑。』江夏王義恭誅後，昶表入朝，遣典籤籧法生銜使，帝謂法生曰：『義陽與太宰謀反，我正欲討之，今知求還，甚善。』又屢詰問法生：『義陽謀反，何故不啟？』法生懼禍，叛走還彭城。帝因此北討，親率眾過江。法生既至，即聚眾起兵。統內諸郡，並不受命，斬昶使。將佐文武，悉懷異心。昶知其不捷，乃夜與數十騎開門北奔索虜，棄母妻，唯攜愛妾一人，作丈夫服，亦騎馬自隨。」
↑  《宋書·前廢帝紀》：「景和元年九月己酉，車駕討征北將軍、徐州刺史義陽王昶，內外戒嚴。昶奔於索虜。」
↑  《宋書·劉休仁傳》：「時廢帝狂悖無道，誅害群公，忌憚諸父，共囚之殿內，毆捶凌曳，無復人理。休仁及太宗、山陽王休祐，形體並肥壯，帝乃以竹籠盛而稱之，以太宗尤肥，號為『豬王』，號休仁為『殺王』，休祐為『賊王』。以三王年長，尤所畏憚，故常錄以自近，不離左右。東海王禕凡劣，號為驢王，桂陽王休範、巴陵王休若年少，故並得從容。嘗以木槽盛飯，內諸雜食，攪令和合，掘地為坑穽，實之以泥水，裸太宗內坑中，和槽食置前，令太宗以口就槽中食，用之為歡笑。欲害太宗及休仁、休祐前後以十數，休仁多計數，以笑調佞諛悅之，故得推遷。常於休仁前使左右淫逼休仁所生楊太妃，左右並不得已順命，以至右衞將軍劉道隆，道隆歡以奉旨，盡諸醜狀。」
↑  《宋書·劉鑠傳》：「三子：敬猷、敬淵、敬先……前廢帝景和末，召鑠妃江氏入宮，使左右於前逼迫之，江氏不受命。謂曰：「若不從，當疫汝三子。」江氏猶不肯。於是遣使於第殺敬猷、敬淵、敬先，鞭江氏一百。」
↑  《宋書·前廢帝紀》：「景和元年十一月戊午，南平王敬猷，廬陵王敬先、安南侯敬淵並賜死。」
↑  《宋書·鄧琬傳》：「明年，出為晉安王子勛鎮軍長史、尋陽內史，行江州事。前廢帝狂悖無道，以太祖、世祖並第數居三以登極位，子勛次第既同，深構嫌隙，因何邁之謀，乃遣使齎藥賜子勛死。使至，子勛典籤謝道遇、齋帥潘欣之、侍書褚靈嗣等馳以告琬，泣涕請計。琬曰：『身南土寒士，蒙先帝殊恩，以愛子見託，豈得惜門戶百口，其當以死報效。幼主昏暴，社稷危殆，雖曰天子，事猶獨夫。今便指率文武，直造京邑，與群公卿士，廢昏立明。』景和元年十一月十九日，稱子勛教，即日戒嚴。」
↑  《宋書·明帝紀》；「事定，上未知所為。建安王休仁便稱臣奉引升西堂，登御坐，召見諸大臣。于時事起倉卒。上失履，跣至西堂，猶著烏帽。坐定，休仁呼主衣以白帽代之，令備羽儀。雖未即位，凡眾事悉稱令書施行。己未，司徒、揚州刺史豫章王子尚、山陰公主並賜死。」
↑  《宋書·恩倖·阮佃夫傳》
↑  《宋書·明帝紀》；「十二月庚申朔，令書以司空東海王禕為中書監、太尉、鎮軍將軍、江州刺史晉安王子勛進號車騎將軍、開府儀同三司……泰始元年冬十二月丙寅，上即皇帝位。」
↑  《宋書·劉禕傳》：「太祖諸子，禕尤凡劣，諸兄弟蚩鄙之。……泰始五年，河東柳欣慰謀反，欲立禕，禕與相酬和。欣忍要結征北諮議參軍杜幼文、左將參軍宋祖珍、前鄀令王隆伯等。禕使左右徐虎兒以金合一枚餉幼文，銅鉢二枚餉祖珍、隆伯。幼文具奏其事。……乃遣大鴻臚持節，兼宗正為副奉詔責禕，逼令自殺。」
↑  《南史·卷十四》：「休祐狠戾，前後忤上非一。在荊州時，左右范景達善彈棋，上召之，休祐留不遣。上怒詰責之，且慮休祐將來難制，欲方便除之。七年二月，車駕於岩山射雉，有一雉不肯入場，日暮將反，留休祐射之，令不得雉勿歸。休祐時從在黃麾內，左右從者並在部伍後。休佑便馳去，上遣左右數人隨之。上既還，前驅清道，休祐人從悉散，不復相得。上遣壽寂之等諸壯士追之，日已欲闇，與休祐相及，蹴令墜馬。休祐素勇壯，有氣力，奮拳左右排擊，莫得近。有一人自後引陰，因頓地，即共拉殺之。遣人馳白上，行唱驃騎落馬。」
↑  《南史·卷十四》：「休仁年與明帝相亞，俱好文籍，素相愛。及廢帝世，同經艱危，明帝又資其權譎之力。泰始初，四方逆命，休仁親當矢石，大勳克建，任總百揆，親寄甚隆，四方輻湊。上甚不悅。休仁悟其旨，表解揚州，見許。進位太尉，領司徒，固讓。……明帝末年多忌，休仁轉不自安。及殺晉平王休佑，其年上疾篤，與楊運長為身後計。運長等又慮帝晏駕後，休仁一旦居周公之地，其輩不得執權，彌贊成上使害諸王。及上疾暴甚，內外皆屬意休仁。主書以下皆往東府詣休仁所親信，豫自結納。其或直不得出者皆懼。上與運長等定謀，召休仁入宿尚書下省，其夜遣人齎藥賜休仁死。」
↑  《宋書·劉休若傳》：「泰始七年，晉平王休祐被殺，建安王休仁見疑，京邑偽言休若有至貴之表，太宗以言報之，休若內甚憂懼。會被徵，代休祐為都督南徐南兗徐兗表冀六州諸軍事、征北大將軍、南徐州刺史，持節、常侍、開府如故。休若腹心將佐咸謂還朝必有大禍，中兵參軍京兆王敬先固陳不宜入，勸割據荊楚以距朝廷，休若偽許之。敬先既出，執錄，馳使白太宗，敬先坐誅死。休若至京口，建安王休仁又見害，益懷危慮。上以休若和善，能諧緝物情，慮將來傾幼主，欲遣使殺之。慮不奉詔，徵入朝，又恐猜駭，乃偽遷休若為都督江郢司廣交豫州之西陽新蔡晉熙湘州之始興四郡諸軍事、車騎大將軍、江州刺史，持節、常侍、開府如故。徵還召拜,手書殷鞋，使赴七月七日，即於第賜死。」
↑  《宋書·明帝紀》；「泰始七年二月甲寅，驃騎大將軍、開府儀同三司、南徐州刺史晉平王休祐薨。戊午，以征西大將軍荊州刺史巴陵王休若為征北大將軍、南徐州刺史。……五月戊午，司徒建安王休仁有罪自殺……七月乙丑，新除車騎大將軍、江州刺史巴陵王休若薨。」日期據臺灣中央研究院數位文化中心兩千年中西曆轉換改
↑  《南史·卷十四》：「及明帝晚年，晉平王休祐以狠戾致禍，建安王休仁以權逼不容，巴陵王休若素得人情，以此見害；唯休範謹澀無才，不為物情所向，故得自保而常憂懼。及明帝晏駕，主幼時艱，休範自謂宗戚莫二，應居宰輔。事既不至，怨憤彌結。招引勇士，繕修器械。行人經過尋陽者，莫不降意折節，於是至者如歸。朝廷知之，密相防禦。……明年五月遂反。發自尋陽，晝夜取道。大雷戍主杜道欣馳下告變。道欣至一宿，休範已至新林，朝廷震動。齊高帝出次新亭壘。時事起倉卒，朝廷兵力甚弱，及開武庫，隨將士意取。休範於新林步上攻新亭壘。屯騎校尉黃回乃偽往降，并宣齊高帝意。休範大悅，置之左右。休範壯士李恒、鍾爽進諫不宜親之，休範曰：『不欺人以信。』時休範日飲醇酒，以二子德宣、德嗣付與齊高帝為質，至即斬之。回與越騎校尉張敬兒直前斬休範首持還，左右並散。」
↑  《宋書·後廢帝紀》：「初昱在東宮，年五六歲時，始就書學，而惰業好嬉戲，主師不能禁。……年漸長，喜怒乖節，左右有失旨者，輒手加撲打。徒跣蹲踞，以此為常。……及嗣位，內畏太后，外憚諸大臣，猶未得肆志。自加元服，變態轉興，內外稍無以制。三年秋冬間，便好出遊行，太妃每乘青篾車，隨相檢攝。昱漸自放恣，太妃不復能禁。」
↑  《宋書·后妃·王貞風傳》：「廢帝即位，尊為皇太后，宮曰弘訓。廢帝失德，太后每加勗譬，始者猶見順從，後狂慝轉甚，漸不悅。」
↑  《宋書·劉景素傳》
↑  《宋書·劉休仁傳》：「建平王景素為逆，楊運長等畏忌宗室，稱詔賜伯融等死。」
↑  《宋書·薛安都傳》：「太祖以四方已平，欲示威於淮外，遣張永、沈攸之以重軍迎之。安都謂既已歸順，不應遣重兵，懼不免罪，乃遣信要引索虜。三年正月，索虜遣將博陵公尉遲苟人、城陽公孔伯恭二萬騎救之。」
↑  《宋書·明帝紀》：「薛安都要引索虜，張永、沈攸之大敗，於是遂失淮北四州及豫州淮西地。」
↑  《宋書·劉遵考傳》：「時高祖諸子並弱，宗室唯有遵考……高祖初即大位，下推恩之詔,曰：『遵考服屬之親，國戚未遠，宗室無多，宜蒙封爵。可封營浦縣侯，食邑五百戶。』……遵考無才能，直以宗室不遠，故歷朝顯遇。」
↑  《宋書·明四王·劉友傳》：「後廢帝元徽二年，太尉、江州刺史桂陽王休範反誅，皇室寡弱，友年五歲，出為使持節督江州豫州之西陽新蔡晉熙三郡諸軍事、南中郎將、江州刺史，封邵陵王，食邑二千戶。府州文案及臣吏不諱有無之有。」
↑  《資治通鑑·卷一三五》：楊運長去宜城郡還家，齊公遣人殺之。凌源令潘智與運長厚善；臨川王綽，義慶之孫也。綽遣腹心陳讚說智曰：『君先帝舊人，身是宗室近屬，如此形勢，豈得久全！若招合內外，計多有從者。臺城內人常有此心，正苦無人建意耳！』智卽以告齊公。庚戌，誅綽兄弟及其黨與……辛酉，殺宋宗室陰安公燮等，無少長皆死。」